Palestiinlased ründasid täna Jeruusalemmas Prantsuse kristlasest turisti, kes lehvitas islami ühes peamises pühapaigas Al-Aqsa mošeekompleksis Iisraeli lippu, teatas politsei.
Kolmekümnendates eluaastates mees sai kergelt peast vigastada ja talle osutati esmaabi. Politsei teatel peeti mees kinni ja talle võidakse esitada süüdistus avaliku korra rikkumises.
Kinni peeti ka neli Ida-Jeruusalemma araablast, keda kahtlustatakse mehe ründamises.
Al-Aqsa on Meka ja Mediina järel islami tähtsuselt kolmas pühapaik. Jordaania ja Iisraeli 1994. aastal sõlmitud rahuleppe kohaselt on Amman Jeruusalemmas asuvate moslemi pühapaikade järelevaataja.
Mittemoslemitel on lubatud Al-Aqsa kompleksi siseneda, aga juudid ei tohi seal palvetada.